Brüsszel, 2020. május 19.

PETI Bizottság nyilatkozat, 470/2020 sz. kérvény

Tisztelt Bizottsági Tagok!

Köszönöm hogy lehetőségem van bemutatni a kérvényünket, melynek célja a szellemi fogyatékkal élő emberek jogainak védelme a koronavírus szükségállapot utáni időszakban.

Az Inclusion Europe szervezet nevében szólalok fel, amely a szellemi fogyatékkal élő emberek és családjaik európai mozgalma.

Ennek a kérvénynek a célja, hogy felhívja az Önök figyelmét számos olyan nemzeti törvényre és gyakorlatra, amely nem kompatibilis az európai törvényekkel és a CRPD-vel.

Fontos, hogy nem csak most foglalkozzunk a fogyatékkal élőket érintő diszkriminációval, de a jövőbeli szükségállapotok esetére is elraktározzuk a tanulságokat.

Elsőként azt kérjük, hogy az EU indítson vizsgálatot.

Az egészségügyi válság során tagjaink számos diszkriminációt és jogsértést jelentettek be, például diszkrimináló egészségügyi prioritási irányelveket, kórházi diszkriminációt, vagy olyan eseteket, ahol a mentők nem is mentek ki fogyatékkal élő emberekhez.

Ha néha nincsenek kifejezett irányelvek, akkor az egészségügyi dolgozók nem kezelik a fogyatékkal élőket, csak azért mert fogyatékkal élők.

Ezek a döntések diszkriminatívak és azon a gondolaton alapulnak, hogy egy fogyatékkal élő személy élete kevesebbet ér.

Úgy gondoljuk, hogy az EU-nak ki kell vizsgálnia azokat a jogsértő eljárásokat és magatartásmódokat, amelyek az ellátás megtagadásához vezettek, kompenzálnia kell a családokat és a személyeket és el kell ítélnie az ilyen eljárásmódokat.

Elérkezett az ideje annak, hogy Európában a fogyatékosságot ne csupán orvosi szempontból nézzék, és hogy az egészségügyi szakemberek többé ne diszkriminatív előítéletek alapján ítéljék meg az élet értékét.

Az olyan bentlakásos intézmények esetében, amelyek a fertőzés szörnyű melegágyai, azt kérjük, hogy az EU vizsgálja ki és biztosítson konkrét információkat arról, hogy mi történt.

Például vizsgálja ki, hogy az emberek kaptak-e megfelelő védelmet, betegség esetén megfelelő kezelést és hasonlítsa össze az elmúlt 3 év hasonló időszakának halálozási arányait a mostanival.

Meg kívánjuk vizsgálni a fogyatékossággal élő személyek fogyaték típusától, életkortól és nemtől független halálozási arányát is, így a fogyatékos személyek helyzetének romlását elkerülendően célzott támogató intézkedések dolgozhatók ki.

Másodsorban kérjük, hogy az EU allokáljon eszközöket és forrásokat a fogyatékkal élők további hátrányainak megakadályozása céljából.

Számos olyan helyreállítási terv és megoldás van kidolgozás alatt, amelynek célja a gazdaságok megmentése, a közszolgáltatásokhoz való hozzáférés garantálása, az iskolák újra nyitása, stb., mi azt kérjük, hogy ezek a tervek ne csupán figyelembe vegyék a fogyatékkal élő embereket, hanem az Európai Koronavírus Reagálási Beruházási Kezdeményezésből kijelölt EU forrásokkal kifejezetten az ő igényeiket célozzák meg.

Az EU biztosítsa, hogy a fogyatékkal élő emberek elszigeteltsége ne nőjön tovább a feloldási időszakban; mivel néhányan nem képesek a társadalmi távolságtartás gyakorlására, a kormányok a könnyebb utat választhatják és azt javasolhatják, hogy a szellemi fogyatékkal élők maradjanak otthon. Ez még nagyobb szegregációhoz vezet.

A másokkal egy szintű egészségügyi és biztonsági védelem garantálása érdekében a forrásokat kifejezetten a közösségi alapú fogyatékos támogató szolgálatokhoz és a vészhelyzeti, valamint egészségügyi támogató szolgálatokhoz kell allokálni.

Annak biztosítása érdekében, hogy az ilyen források felhasználásakor az EU országok a kifejezetten sérülékeny csoportokra, például a fogyatékkal élő emberekre és családjaikra koncentráljanak, a Bizottság dolgozzon ki irányelveket.

Például olyan irányelveket, amelyek biztosítják, hogy a az újra nyitáskor elsőként a szellemi fogyatékkal élő gyermekek mehessenek vissza az iskolába.

Az EU-nak azt is biztosítania kell, hogy ne a szellemi fogyatékkal élők legyenek az elsők akiket például a fogyatékossághoz kapcsolódó költségek figyelembe vétele miatt a minimális bevétel intézkedések alkalmazásával kizárnak a munka világából.

Köszönöm a figyelmüket!